CELEX: 31982D0170
Language: el
Date: 1982-03-15 00:00:00
Title: 82/170/Ευρατόμ: Απόφαση τού Συμβουλίου τής 15ης Μαρτίου 1982 περί τροποποιήσεως τής αποφάσεως 77/271/Ευρατόμ όσον αφορά τό συνολικό ποσό τών δανείων Ευρατόμ πού η Επιτροπή είναι εξουσιοδοτημένη νά συνάπτει γιά νά συνεισφέρει στή χρηματοδότηση τών πυρηνικών κέντρων ενεργείας

Avis juridique important

|

31982D0170

82/170/Ευρατόμ: Απόφαση τού Συμβουλίου τής 15ης Μαρτίου 1982 περί τροποποιήσεως τής αποφάσεως 77/271/Ευρατόμ όσον αφορά τό συνολικό ποσό τών δανείων Ευρατόμ πού η Επιτροπή είναι εξουσιοδοτημένη νά συνάπτει γιά νά συνεισφέρει στή χρηματοδότηση τών πυρηνικών κέντρων ενεργείας  

Επίσημη Εφημερίδα αριθ. L 078 της 24/03/1982 σ. 0021 - 0021 Ισπανική ειδική έκδοση: Κεφάλαιο 12 τόμος 4 σ. 0049  Πορτογαλική ειδική έκδοση : Κεφάλαιο 12 τόμος 4 σ. 0049 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 15ης Μαρτίου 1982  περί τροποποιήσεως της αποφάσεως 77/271/Ευρατόμ όσον αφορά το συνολικό ποσό των δανείων Ευρατόμ που η Επιτροπή είναι εξουσιοδοτημένη να συνάπτει για να συνεισφέρει στη χρηματοδότηση των πυρηνικών κέντρων ενεργείας  (82/170/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας,  την απόφαση 77/270/Ευρατόμ του Συμβουλίου της 29ης Μαρτίου 1977, με την οποία εξουσιοδοτείται η Επιτροπή νύ συνάψει δάνεια Ευρατόμ με σκοπό να συνεισφέρει στη χρηματοδότηση των πυρηνικών κέντρων ενεργείας (1), και ιδίως το άρθρο 1,  την πρόταση της Επιτροπής,  Εκτιμώντας:  ότι έχει καλυφθεί το ποσό του δανείου εξ 800 εκατομμυρίων ECU , όπως αναφέρεται στην απόφαση 77/271/Ευρατόμ (2), όπως τροποποιήθηκε από την απόφαση 80/29/Ευρατόμ (3)·  ότι, βάσει της μέχρι σήμερα εμπειρίας, επιβάλλεται η αύξηση κατά 1 000 εκατομμύρια ECU του συνολικού ποσού των δανείων τα οποία η Επιτροπή είναι εξουσιοδοτημένη να συνάψει εξ ονόματος της Ευρωπαϊκής Κοινότητος Ατομικής Ενεργείας·  ότι είναι αναγκαίο να τροποποιηθεί η απόφαση 77/271/Ευρατόμ,  ΑΠΟΦΑΣΙΖΕΙ:  Άρθρο μόνο  Το άρθρο μόνο της αποφάσεως 77/271/Ευρατόμ αντικαθίσταται από το ακόλουθο κείμενο:  «Άρθρο μόνο  Τα δάνεια τα προβλεπόμενα στο άρθρο 1 της αποφάσεως 77/270/Ευρατόμ μπορούν να συνάπτονται μέχρις ενός συνολικού ποσού μη υπερβαίνοντος το ισότιμο των 2 000 εκατομμυρίων ECU.  Εφ' οσον το ύψος των πραγματοποιουμένων πράξεων φθάσει τα 1 800 εκατομμύρια ECU, η Επιτροπή ενημερώνει το Συμβούλιο το οποίο αποφασίζει ομοφώνως, το συντομότερο δυνατό, και κατόπιν προτάσεως της Επιτροπής, σχετικά με τον καθορισμό ενός νέου ύψους για το παραπάνω ποσό.»  Έγινε στις Βρυξέλλες, στις 15 Μαρτίου 1982.  Για το Συμβούλιο  Ο Πρόεδρος  W. DE CLERCQ  (1) ΕΕ αριθ. L 88 της 6. 4. 1977, σ. 9.  (2) ΕΕ αριθ. L 88 της 6. 4. 1977, σ. 11.  (3) ΕΕ αριθ. L 12 της 17. 1. 1980, σ. 28.